《晓入龙华访憨山上人不遇》
明代·杨起元

闻说憨公到宝林，朝来乘兴一相寻。田间雪积平如掌，寺里钟相寂似心。

炉爇旃檀香细细，园开祇树字沉沉。由来此法应无住，不见空归义更深。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。